《挽尹冲元明府 其一》
明代·周一士

追欢梓里几连翩，岁厄龙蛇倍怆然。阅世乍云还乍雨，思君如砥复如弦。

兰桡冷落荷花片，月榭虚悬竹树颠。悟得此身如幻泡，始知遗蜕是生天。

作者简介：周一士，字贵谔，一字昆彦，号石林。东莞人。讷子。明神宗万历间举郡博，两中副车。恬淡自守。清张其淦《东莞诗录》卷一八有传。